मऊ। चौकिए नहीं! जिस कूड़ा करकट और घर के कचरे को आप बेकार समझकर उसे डिस्पोज करने के लिए परेशान होते हैं वह आपका जनरेटर भी चला सकता है। जैविक ऊर्जा मिशन माडल प्लांट के तहत तो इससे जैविक खाद, रसोई गैस और गांव में बिजली तक का संकट दूर हो सकता है। वैज्ञानिकों द्वारा इस तकनीक को गांवों में पहुंचाने के लिए नियोजन विभाग और कृषि आयुक्त ने उत्तर प्रदेश के कई जिलों में प्रयोग कराने के बाद किसानों के हित में गांवों में प्लांट लगाने के लिए पत्र भेजा है।